Document ID: /roh_data/filtered/fineweb-2-filterrobots_roh.jsonl.gz/70878

Tiefbauamt
Uffizi da construcziun bassa
Ufficio tecnico
Entaifer l'abitadi da Flond è il vial da la via da Sursaissa en in nausch stadi. La surstructura da la via ha sfessas, crennas e sbassaments, uschia che la via n'ademplescha betg pli las pretensiuns envers la segirezza da manaschi. Il medem vala per ils dus mirs da sustegn: per part vesan ins schizunt lur fundaments. Per quests motivs ha la Regenza approvà in project per sanar e per curreger la via. Il project prevesa tranter auter er da schlargiar ils passapes, da transfurmar duas nischas da fermada dal bus sper la via tenor ils basegns da las persunas cun impediments sco er d'installar ina nova strivla melna. Sin giavisch da la vischnanca da Sursaissa Mundaun vegn plinavant construida a l'entrada vest dal vitg ina insla da separaziun che duai quietar il traffic. Ils custs totals importan circa 4 milliuns francs.